วันศุกร์ที่ 23 กรกฎาคม 2564
ชัยวุฒิ หนุนดีอีเอส “ต้นแบบ” หน่วยงานรัฐใช้ อี-ซิกเนเจอร์ และระบบอี-สารบรรณ เต็มรูปแบบสิ้นปี 64
ชัยวุฒิ หนุนดีอีเอส “ต้นแบบ” หน่วยงานรัฐใช้ อี-ซิกเนเจอร์ และระบบอี-สารบรรณ เต็มรูปแบบสิ้นปี 64
“ชัยวุฒิ”ประกาศดัน7หน่วยงานใต้สังกัดใช้ลายเซ็นอิเล็กทรอนิกส์(e-Signature)และเชื่อมโยงระบบสารบรรณอิเล็กทรอนิกส์(e-Saraban)เต็มรูปแบบภายในสิ้นปี64หวังเป็นต้นแบบนำไปสู่การขยายไปยังหน่วยงานภาครัฐอื่นๆ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่ากระทรวงฯเตรียมเร่งผลักดันการใช้งานระบบสารบรรณอิเล็กทรอนิกส์(e-Saraban)เชื่อมโยงระหว่าง7หน่วยงานสังกัดกระทรวงฯให้ครบทั้ง100%ภายในปลายปีนี้ขานรับมาตรการรัฐบาลเกี่ยวกับการปฏิบัติงานของส่วนราชการและหน่วยงานของรัฐโดยเฉพาะหน่วยงานที่ตั้งอยู่ในพื้นที่ควบคุมสูงสุดและเข้มงวดให้ดำเนินมาตรการปฏิบัติงานนอกสถานที่ตั้ง(Work From Home)ขั้นสูงสุดและมุ่งเน้นการปฏิบัติงานหรือจัดกิจกรรมโดยวิธีการทางอิเล็กทรอนิกส์ให้มากที่สุดเพื่อลดการแพร่กระจายและความเสี่ยงการติดเชื้อโควิด-19
ทั้งนี้คณะรัฐมนตรี(ครม.)มีมติเมื่อวันที่5พ.ค. 64เห็นชอบร่างระเบียบสำนักนายกรัฐมนตรีว่าด้วยงานสารบรรณ(ฉบับที่…)พ.ศ. ….โดยกำหนดให้การติดต่อราชการส่งหนังสือด้วยระบบสารบรรณอิเล็กทรอนิกส์เป็นหลักยกเว้นเรื่องลับที่สุดและไม่ต้องจัดส่งหนังสือเป็นเอกสารตามไปอีกจากเดิมที่กำหนดให้การปฏิบัติงานสารบรรณทางอิเล็กทรอนิกส์เป็นทางเลือกรวมทั้งกำหนดให้ระบบคลาวด์(Cloud)เป็นสื่อกลางบันทึกข้อมูล
“ความท้าทายในการผลักดันการดำเนินงานของหน่วยงานเข้าสู่ระบบอิเล็กทรอนิกส์ที่ผ่านมาจะพบกับประเด็นที่สำคัญคือเราจะจัดการกับความเคยชินเกี่ยวกับจัดทำเอกสารกระดาษการเซ็นชื่อบนเอกสารกระดาษการประชุมแบบต้องเจอหน้ารวมถึงการรับ-ส่งเอกสารปริมาณมากๆในแต่ละวันในรูปแบบไหนได้บ้างจากสภาวะที่เราต้องทำงานที่บ้านกันมากขึ้นสิ่งอำนวยความสะดวกอาจไม่เท่ากับการทำงานในสถานที่ทำงานแล้วเราจะจัดการกันอย่างไรส่งผลให้หน่วยงานภาครัฐมีการผลักดันและขับเคลื่อนนำอิเล็กทรอนิกส์มาประยุกต์ใช้ในการดำเนินงานมากขึ้น”นายชัยวุฒิกล่าว
จากประเด็นดังกล่าวกระทรวงดิจิทัลฯจึงได้ผลักดันการดำเนินงานโดยถือเป็นนโยบายสำคัญที่ต้องการให้มีการนำเทคโนโลยีดิจิทัลมาใช้ในการบริหารประเทศการให้บริการประชาชนและการพัฒนาระบบราชการ ที่ผ่านมาในกระทรวงฯมีการใช้ระบบe-Sarabanแล้วตามระเบียบสำนักนายกรัฐมนตรีว่าด้วยงานสารบรรณและประมาณ50%ของกระทรวงฯได้มีการใช้ลายมือชื่ออิเล็กทรอนิกส์แล้ว
ทั้งนี้ประโยชน์ที่เกิดขึ้นคือมีอีเมล์กลางของหน่วยงานโดยไม่ต้องส่งเอกสารตามไปภายหลังขณะที่ทะเบียนหนังสือรับและส่งสามารถทำผ่านอิเล็กทรอนิกส์ได้ทั้งหมดหนังสือราชการจะถูกสร้างผ่านอิเล็กทรอนิกส์(e-Document)และมีการใช้ลายเซ็นอิเล็กทรอนิกส์(e-Signature)ทำให้สามารถค้นหาผ่านระบบได้ง่ายขึ้น
ปัจจุบันมีหน่วยงานใต้สังกัดกระทรวงฯได้มีการเชื่อมโยงระบบกันแล้ว5หน่วยงานได้แก่สำนักงานรัฐมนตรีสำนักงานปลัดกระทรวงดิจิทัลเพื่อเศรษฐกิจและสังคมสำนักงานคณะกรรมการดิจิทัลเพื่อเศรษฐกิจและสังคมแห่งชาติสำนักงานส่งเสริมเศรษฐกิจดิจิทัล(สศด.)และสำนักงานพัฒนาธุรกรรมทางอิเล็กทรอนิกส์(สพธอ.)สำหรับหน่วยงานที่อยู่ระหว่างดำเนินการกำลังปรับเพื่อใช้e-Signatureเต็มรูปแบบประกอบด้วย3หน่วยงานได้แก่กรมอุตุนิยมวิทยาบริษัทไปรษณีย์ไทยจำกัดและสำนักงานสถิติแห่งชาติซึ่งภายในปี2564หน่วยงานในสังกัดกระทรวงดิจิทัลฯจะใช้งานระบบe-Signatureครบทุกหน่วยงาน
“เมื่อมีการเชื่อมโยงระบบแล้วเสร็จครบทั้ง7หน่วยงานในสังกัดกระทรวงดิจิทัลฯจะทำให้กระทรวงฯเป็นหน่วยงานนำร่องหน่วยงานแรกที่มีการผลักดันเรื่องนี้ได้สำเร็จและเราหวังที่จะเป็นต้นแบบนำไปสู่การขยายไปยังหน่วยงานภาครัฐอื่นๆโดยการขับเคลื่อนทั้งหมดนี้เพื่อตอบโจทย์การส่งเสริมโครงสร้างดิจิทัล และการต่อยอดให้เกิดการผลักดันการดำเนินงานในทางปฏิบัติสำหรับภาครัฐประยุกต์ใช้เทคโนโลยีมาช่วยอำนวยความสะดวกในการทำงานและให้บริการประชาชน”นายชัยวุฒิกล่าว
***********